Líkt og tilfinningin hafði sagt manni þá var Ísland , með stuðning heimsins að baki sér , alltaf að fara að vinna þennan leik . Sannfærandi , og sanngjarn , sigur íslenska liðsins fullkomnaði verstu viku Englands frá seinna stríði . Hörðu , veðurbörðu , skipulögðu verkamennirnir sem standa saman og vinna skítugt fyrir hvorn annan gegn nærbuxnamódelum með tískuklippingar og sjálfsálit langt umfram getu . Það er skrýtin tilfinning að líða þannig nokkrum klukkutímum fyrir svona leik að vera nær öruggur um að Ísland myndi vinna . Evrópumeistaratitill er , í fullri alvöru , ekki einhver súrrealískur draumur heldur raunveruleiki . Leikurinn sjálfur var hrein unun á að horfa . Þrátt fyrir klaufalegt vítið sem Ísland gaf í byrjun þá var einhvern veginn alltaf ljóst að það myndi ekki ráða úrslitum . Trúin á verkefnið vex með hverjum deginum og hið aukna sjálfstraust sem einkennir nú liðið kristallaðist í hjólhestaspyrnu hálfguðsins Ragnars Sigurðssonar í seinni hálfleik . Það sem var hins vegar mest hughreystandi við Englandsleikinn var að í seinni hálfleik fórum við skyndilega að halda boltanum innan liðsins eins og við værum Barcelona . Ok , kannski ekki Barcelona , en Everton undir Roberto Martinez , sem hélt að leikir ynnust á því að gefa sem flestar sendingar , ekki með því að skora mörk . Það sem var áhugavert við þetta hlaðvarp var að sú dásömun snérist ekki bara um þetta hefðbundna : vel menntaða þjálfara og knattspyrnuhús , heldur líka þá hörku sem átta mánaða vetur í níðamyrkri og skítakulda skilur okkur skersbúa eftir með . Þegar einhver er farinn að mæra íslenska veturinn , sama hvert samhengið er , þá er ljóst að umræðan er farin að nálgast að vera farsi . Á meðal þeirra sem hafa fallið fyrir þessu eru fótboltahlaðvarpsstórmenninn í Football Weekly á The Guardian . Þar var rætt ítarlega um að íslenskir leikmenn hefðu alist upp í torfbæ og þokumistri við harðgerða sjávarsíðu þegar raunveruleikinn er líklega sá að þeir hafi flestir alist upp í úthverfablokkum í Kópavogi . Ronaldo hefur enn ekki svarað . Grikkland 2004 . Ísland 2016 . Mun Framsókn bjóða öllum til Parísar ? Hér á Íslandi er enda allt hugsað til skamms tíma . Sjálfur ætla ég að reyna að komast út til Parísar á næta leik , þaðan sem ég er nýkominn heim . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .